ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011911

ขอความช่วยเหลือนำลูกระนาดชะลอความเร็วออก บริเวณสี่แยกภายในซอย 54 แยก 4 - 2 - 5 แขวงแสมดำ เขตบางขุนเทียน กรุงเทพมหานคร (ประชาชนเรียกว่า สี่แยก  คอนโด EASE 2) จุดสังเกต ถนนเส้นดังกล่าวจะอยู่ด้านหลังห้างสรรพสินค้าเซ็นทรัลพระราม 2 และหากเดินทางมาจากถนนใหญ่ จะพบสำนักงานเขตบางขุนเทียนอยู่ทางด้านซ้ายมือ แต่ให้เลี้ยวเข้ามาในซอย 54 และให้เลี้ยวขวาเข้าไปยังถนนด้านหลังห้างสรรพสินค้าเซ็นทรัลพระราม 2  ซึ่งจะผ่านสำนักงานที่ดินกรุงเทพมหานคร สาขาบางขุนเทียน  และตรงไปจะพบสะพานข้ามคลองสี่บาท และข้ามสะพานไปจะพบกับโรงโม่ปูน ห่างออกไปอีกจะพบลูกระนาดบริเวณสี่แยก (ประชาชนเรียกว่า สี่แยก  คอนโด EASE 2) เนื่องจากผู้ร้องแจ้งว่า บริเวณดังกล่าวมีการประกอบกิจการโรงโม่ปูน จำนวน 2 แห่ง แห่งที่ 1 ชื่อ โรงโม่ปูน นำเฮง ซอย 54 แยก 4 - 2 - 5 แขวงแสมดำ เขตบางขุนเทียน กรุงเทพมหานคร ซึ่งจะมีถังปูนขนาดใหญ่สีเหลืองตั้งอยู่ จะเห็นเด่นชัด  และแห่งที่ 2 ชื่อ โรงโม่ปูนเอ็ม คอนกรีต ซีแพค (ตามที่ผู้ร้องแจ้ง) ซอย 54 แยก 4 - 2 - 5 แขวงแสมดำ เขตบางขุนเทียน กรุงเทพมหานคร จุดสังเกต จะอยู่ติดกันกับ โรงโม่ปูน นำเฮง  ซึ่งอยู่ช่วงทางโค้ง โดยบริเวณดังกล่าวจะมีรถบรรทุกจากโรงโม่ปูน อาทิ รถโม่ปูน รถบรรทุกหิน รถบรรทุกทราย วิ่งสัญจรผ่านบริเวณดังกล่าว ตลอด 24 ชั่วโมง เป็นประจำทุกวัน ส่งผลให้ประชาชนที่อาศัยอยู่บริเวณดังกล่าวได้รับความเดือดร้อน เนื่องจาก เมื่อรถวิ่งสัญจรผ่านช่วงสี่แยก ซึ่งจะมีลูกระนาดชะลอความเร็ว รถฯ ก็จะขึ้น-ลงลูกระนาด ทำให้เกิดเสียงดัง สั่นสะเทือนไปถึงภายในบ้าน ซึ่งบ้านของผู้ร้องมีผู้ป่วยพักอยู่ด้วย ทำให้ไม่สามารถพักผ่อนได้ ประสบปัญหามาเป็นระยะเวลา 1 ปีแล้ว จึงประสงค์ให้หน่วยงานที่เกี่ยวข้องนำลูกระนาดชะลอความเร็วออก เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata